El XIV Festival de Música i Danses Tradicionals de la Falla Mariano Benlliure arriba a Burjassot el 10 de juny
2025-07-24

Cita obligatòria en el calendari municipal, dissabte que ve 10 de juny, Burjassot acollirà el XIV Festival de Música i Danses Tradicionals, organitzat per la Falla Mariano Benlliure-Sèquia de Tormos. El festival serà en el carrer València i començarà a les 18 hores.

Un any més, el treball i l’esforç de la comissió, per a l’organització d’aquest esdeveniment, es materialitzarà amb l’actuació del Grup de Danses “Ball de Torrent”, el Grup de Danses “Saragüell” de València i els amfitrions, el Grup de Danses Mariano Benlliure.

Com cada any, el Festival compta amb la col·laboració de múltiples entitats, entre les quals no falten l’Ajuntament de Burjassot, des de la Regidoria de Falles, dirigida per Estefanía Ballesteros, i l’Institut Municipal de Cultura i Joventut, a més de diferents comerços que posen també el seu granet d’arena per al desenvolupament del mateix.